Ջամել Դեբբուզ

Ջամել Դեբբուզ (արաբ․՝ مال دبّوز‎‎, ֆր.՝ Jamel Debbouze, հունիսի 18, 1975(1975-06-18), Փարիզ, Փարիզի շրջան), ֆրանսիացի և մարոկկացի հեռուստատեսության և կինոյի դերասան դերասան, կատակերգու և պրոդյուսեր։ Հանդիսատեսին առավել հայտնի է «Հրեշտակ-Ա», «Աստերիքսն ու Օբելիքսը. Առաքելությունը Կլեոպատրա», «Աստերիքսն օլիմպիական խաղերում», «Ամելի», «Զոնզոն» ֆիլմերով։


== Կենսագրություն ==
Դեբբուզը ծնվել է 1975 թվականին՝ Փարիզում, վեց երեխաներից բաղկացած ընտանիքի առաջնեկն է (Մուհամեդ, Հայաթ, Քարիմ, Ռաշիդ և Նավել)։ Դեբբուզի ծնողները ծագումով Մարոկկոյի Տազա բնակավայրից էին, որտեղ էլ ընտանիքը որոշում է վերադառնալ 1979 թվականին, իսկ 1983 թվականին կրկին վերադառնում է Ֆրանսիա, այս անգամ՝ Փարիզի շրջանում գտնվող Տրապպ ավան, որտեղ էլ Ժամելն անցկացնում է մանկությունը։
1990 թ.-ի հունվարի 17-ին, Տրապպի երկաթուղային կայարանում Դեբբուզի աջ ձեռքը հուժկու հարվածի է ենթարկվում 150 կմ/ժ արագությամբ անցնող գնացքի կողմից, ինչի պատճառով նա մինչ օրս չի կարողանում օգտագործել այն, իսկ ֆիլմերում հանդիսատեսը նրան միշտ տեսնում է ձեռքը գրպանում դրած։ Պատահարը, սակայն, մահացու ելք է ունենում Ժան-Պոլ Ադմետի համար։ Ժան-Պոլի ծնողները նույնիսկ դատի են տալիս Դեբբուզին՝ նրա վրա բարդելով իրենց զավակի մահը։ Ինչևէ գործը փակվում է՝ հայցվորների ապացույցների բացակայության և Դեբբուզի անմեղությունն ապացուցված լինելու շնորհիվ։ Ադմետների ընտանիքը մինչ օրս Դեբբուզին համարում է իրենց թշնամին. Երբ 2004 թ.-ի դեկտեմբերին Դեբբուզը պիտի մենահամերգ տար Ռեյունյոն կղզում, Ադմետները բուռն կերպով ցույց են կազմակերպում նրա դեմ և կարողանում համերգը ձախողել։
1995 թ.-ին Դեբբուզը «Ռադիո Նովա» ռադիոկայանաում սկսում է վարել ամենօրյա հաղորդաշար։ Դրանից հետո Դեբբուզը կատարում է իր նորամուտը հեռուստատեսությունում «Պարի Պրեմիեր» (Paris Première) հեռուստաշոուով, իսկ հետո սկսում է վարել «Ոչ մի այլ տեղ» հաղորդաշարը «Canal+» հեռուստաալիքով։
Հանդես է եկել բազմաթիվ հաջողված ժապավեններում, մասնավորապես՝ «Ամելի» (2001), «Աստերիքսն ու Օբելիքսը. Առաքելությունը Կլեոպատրա» (2002) ֆիլմերը և հատկապես Լյուկ Բեսոնի էկրանավորած «Անջելա» (2005) ֆիլմը։
2006 թվականին Դեբբուզը նկարահանվում է «Հայրենասերները» (Indigènes) ֆրանս-մարոկկոյական համատեղ արտադրությունում (եղել է նաև ֆիլմի համապրոդյուսերը)։ Ֆիլմը պատմում էր 4 հյուսիսաֆրիկացի զինվորների մասին, ովքեր Երկրորդ աշխարհամարտի ժամանակ մասնակցում են Ֆրանսիայի ազատագրմանը։ Ֆիլմի գլխավոր դերակատարները՝ Ժամել Դեբբուզը, Սամի Նասերին, Սամի Բուաժիլան և Ռոշդի Զեմը 2006 թվականին Կաննի փառատոնում ստանում են լավագույն դերակատարման մրցանակ։
2008 թ.-ի ապրիլին Դեբբուզը Փարիզում հիմնում է սթենդափ հումորիային ակումբ։
2008-ի մայիսին ամուսնանում է լրագրողուհի և նորություններ հաղորդող Մելիսա Տերյոյի հետ։ Զույգը ունի մեկ որդի՝ Լեոն անունով։


== Ֆիլմագրություն ==

Ջունգլիներն են կանչում. Մարսուպիլամիի որոնումներով (2012)
Սալորաչրով ճուտ (2011)
Հոլիվու (2011) - Ֆառռ
360 (2011)
Օրենքից դուրս (2010)
Ինչու ես կերա (չկերա) հայրիկիս - (2009)
Եկեք անձրևից խոսենք - (2008)
Աստերիքսն Օլիմպիական խաղերում - (2008) - Համարաբիս
Հայրենասերները - (2006, նաև համապրոդյուսեր)
Հրեշտակ-Ա - (2005)
Նա ատում է ինձ - Դոկ (2004)
Մեքենայի բանալիները (2003)
Կատարյալ կալանք - Մալիացի բանտապետ (2002)
Աստերիքսն ու Օբելիքսը. Առաքելությունը Կլեոպատրա - Համարաբիս (2002)
Ամելի - Լյուսիեն
Գրան տուրիզմո - Ֆրանսուա (2000)
Էլլիի հայտարարությունը - տարբեր կերպարներ (2000)
Փոքր կոշիկներ - Զինեդին Հաուիտա (1999)
Մղձավանջ - Սայիդ (1999)
Դրախտ, թռչուններ և... քո՛ մայրը - Յուսսեֆ (1999)
Քարը - բանտի պահակ (1998)
H - Ջամել Դրիդի (1998–2004, հեռուստասերիալ)
Զոնզոն - Քադեր (1998)
Օդը բերանում - (1996)
Երկու հայր, մեկ մայր - (1996)
Քարերը կապույտ անապատում - (1992)


== Հեղինակային հեռուստաշոուները ==


== Ծանոթագրություններ ==


== Արտաքին հղումներ ==
Պաշտոնական կայք